钦定古今图书集成/理学汇编/文学典/第142卷 > 《魏国录赠告后记》朱子
## 钦定古今图书集成/理学汇编/文学典/第142卷 > 《魏国录赠告后记》朱子

臣熹伏读故参知政事龚茂良等所记孝宗皇帝褒
赠故太学录魏掞之事，三复以还，至于感涕。窃惟掞
之本以白衣召见，天子悦之，擢为学官。在职未几，数
上书论政事，以至力遏近幸之不当进者，遂不自安
而告归以卒。上则初未始厌其言也。至是越五年矣，
而眷念不忘，咨嗟闵悼，锡命追荣，至于如此。呜呼伟
“哉！甚盛德也。其所以感人心而厉臣节，为如何耶？后
二十年，掞之从弟诚之，始议摹刻制书，立石冢上。而
臣顷尝待罪史氏，偶得茂良等所记，因书畀之，请并
刻焉，以丕扬先帝之光训，俾弥亿万年不坠于地。是
则不惟圣子神孙永有观法，而任事之臣、有志之士，
亦得以称诵道说，更相勉励，而亦劝”于忠谠云。“庆元
元年九月九日庚寅，朝奉大夫、提举南京鸿庆宫、婺
源县开国男、食邑三百户、赐紫金鱼袋臣朱熹记。”